钦定古今图书集成/明伦汇编/氏族典/第041卷 > 《四川总志》 > 随会
## 钦定古今图书集成/明伦汇编/氏族典/第041卷 > 《四川总志》 > 随会

按《春秋臣传》：范武子，晋卿士会也。字季，士𫇭之孙。士
𫇭生成伯，成伯生武缺，武缺生士会，佐文襄、灵成、景，
始以士为氏。及食邑于随，故名字谥著。随后受范，更
曰范氏。宋之盟，楚子木问于赵孟曰：“范武子之德何
如？”对曰：“夫子之家事治言，于晋国无隐情，其祝史陈
信于鬼神无愧辞。”子木归以语王，王曰：“尚矣哉！能歆
神人。”宜其光辅五君，以为盟主也。